Document ID: 32014R0804

KOMISIJOS ĮGYVENDINIMO REGLAMENTAS (ES) Nr. 804/2014
2014 m. liepos 24 d.
kuriuo dėl tam tikrų Italijos teritorijų, nukentėjusių nuo potvynių 2014 m., nukrypstama nuo Reglamento (EB) Nr. 1122/2009 nuostatų, susijusių su paramos sumų sumažinimu dėl vėlavimo pateikti bendrąsias paraiškas ir teisių į išmokas paraiškas
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį Reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (1), ypač į jo 142 straipsnio c punktą,
kadangi:
(1)
Komisijos reglamento (EB) Nr. 1122/2009 (2) 23 straipsnio 1 dalyje ir 24 straipsnyje numatomas paramos sumažinimas, taikytinas dėl vėlavimo pateikti bendrąsias paraiškas, taip pat dokumentus, sutartis ir deklaracijas, kurių pateikimas yra svarbi paramos skyrimo reikalavimų atitikties sąlyga, bei teisių į išmokas paraiškas;
(2)
remdamasi Reglamento (EB) Nr. 1122/2009 11 straipsnio 2 dalimi ir 15 straipsnio 1 dalimi, Italija nustatė, kad bendrąsias paraiškas ir teisių į išmokas paraiškas už 2014 m. galima pateikti ne vėliau kaip iki 2014 m. gegužės 15 d.;
(3)
2014 m. gegužės 3 d. tam tikrose Italijos Markės regiono dalyse iškrito išskirtinai didelis lietaus kiekis, dėl kurio kilo potvynis, nukentėjo infrastruktūra, susidarė nuošliaužų, teko evakuoti gyventojus, taip pat padaryta žala žemės ūkio valdoms ir kultūroms;
(4)
tokios aplinkybės turėjo įtakos pareiškėjų galimybei per Reglamento (EB) Nr. 1122/2009 11 straipsnio 2 dalyje ir 15 straipsnio 1 dalyje numatytą laikotarpį pateikti bendrąsias paraiškas ir teisių į išmokas paraiškas, susijusias su žemės ūkio paskirties sklypais nukentėjusiose savivaldybėse;
(5)
todėl nukrypstant nuo Reglamento (EB) Nr. 1122/2009 23 straipsnio 1 dalies ir 24 straipsnio tikslinga netaikyti paramos sumažinimo dėl vėlavimo pateikti bendrąsias paraiškas ir teisių į išmokas paraiškas tiems ūkininkams, kurie ne vėliau kaip iki 2014 m. birželio 9 d. pateikė paraiškas, susijusias su bent vienu žemės ūkio paskirties sklypu, esančiu savivaldybėse, kurios, Italijos apibrėžimu, nukentėjo nuo smarkaus potvynio Markės regione;
(6)
kadangi nukrypti leidžiančios nuostatos turėtų būti taikomos 2014 paramos teikimo metų bendrosioms paraiškoms ir teisių į išmokas paraiškoms, šį reglamentą tikslinga taikyti atgaline data;
(7)
šiame reglamente numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nukrypstant nuo Reglamento (EB) Nr. 1122/2009 23 straipsnio 1 dalies, 2014 paraiškų teikimo metais parama dėl vėlavimo pateikti paraiškas nemažinama tiems Italijos Markės regiono ūkininkams, kurie ne vėliau kaip iki 2014 m. birželio 9 d. pateikė bendrąsias paraiškas, susijusias su bent vienu žemės ūkio paskirties sklypu, esančiu Senigalijos, Ripės, Korinaldo, Moro d'Albos, Ostros, Ostra Veterės, Barbaros, Kastel Kolonos, Sera de Končio, Montemarčano, Kjaravalės arba Ozimo savivaldybėse. Vėliau nei 2014 m. birželio 9 d. pateiktos tokios paraiškos laikomos nepriimtinomis.
2 straipsnis
Nukrypstant nuo Reglamento (EB) Nr. 1122/2009 24 straipsnio, 2014 paraiškų teikimo metais parama dėl vėlavimo pateikti paraiškas nemažinama tiems Italijos Markės regiono ūkininkams, kurie ne vėliau kaip iki 2014 m. birželio 9 d. pateikė teisių į išmokas paraiškas, susijusias su bent vienu žemės ūkio paskirties sklypu, esančiu Senigalijos, Ripės, Korinaldo, Moro d'Albos, Ostros, Ostra Veterės, Barbaros, Kastel Kolonos, Sera de Končio, Montemarčano, Kjaravalės arba Ozimo savivaldybėse. Vėliau nei 2014 m. birželio 9 d. pateiktos tokios paraiškos laikomos nepriimtinomis.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2014 m. sausio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. liepos 24 d.

Labels: 18
15
6
20